รายชื่อตอนในยอดนักสืบจิ๋วโคนัน (แอนิเมชัน)

ปัจจุบันในประเทศไทย ยอดนักสืบจิ๋วโคนัน มีลิขสิทธิ์ฉบับ ภาพยนตร์การ์ตูน โดย TIGA จัดทำในรูปแบบของ VCD และ DVD เป็น โคนัน เดอะซีรีส์ จนถึง ปี 12 (อนึ่ง ก่อนหน้านี้บริษัท วีดิโอสแควร์ เป็นผู้ถือครองลิขสิทธิ์) นอกจากนี้ยังเคยออกอากาศทางช่อง 9 เอ็มคอตเอชดี, ช่อง 7 เอชดี และทางสถานีโทรทัศน์ผ่านดาวเทียมช่องการ์ตูนคลับแชนแนล โดยปัจจุบันสามารถรับชมได้ทางช่องทรูสปาร์ก ผ่านโทรทัศน์ระบบบอกรับเป็นสมาชิก ทรูวิชันส์
ส่วนการรับชมทางออนไลน์ผ่านบริการสตรีมมิ่งในประเทศไทย มีช่องทางให้รับชมหลายช่องทางได้ทางอ้ายฉีอี้, ทรูไอดี, ทรูวิชั่นนาว, ทางยูทูปช่อง DEX Club และเน็ตฟลิกซ์ ในอดีตเคยฉายในสตรีมมิ่ง ไลน์ทีวี อีกด้วย
การออกอากาศ.
ปัจจุบันยอดนักสืบจิ๋วโคนัน ได้รับมอบหมายจากทางญี่ปุ่นให้บริษัท DEX (DreamExpress) ได้ทําหน้าที่ควบคุม/ดูแลงานพากย์และบทซับ (คําบรรยายภาพ) เช่น ชื่อตอน,ชื่อสถานที่และชื่อตัวละคร ในประเทศไทยแต่เพียงผู้เดียว
สื่ออื่นที่เกี่ยวข้อง.
ภาพยนตร์.
ปัจจุบัน ยอดนักสืบจิ๋วโคนัน ฉบับภาพยนตร์ มีทั้งสิ้น 28 ตอน (มีลิขสิทธิ์ในไทยแล้วทั้งหมด 28 ภาค โดย ไทก้าจัดจำหน่าย 23 ตอน, ADK Thailand และ True ถือครองลิขสิทธิ์ภาพยนตร์ที่ 24 และ Dex ถือครองลิขสิทธิ์ภาพยนตร์ตั้งแต่ภาค 25) 
ภาคคนแสดง.
เนื่องในโอกาสภาพยนตร์การ์ตูนเรื่องยอดนักสืบจิ๋วโคนัน ครบ 10 ปี จึงมีการสร้างละครที่ใช้คนแสดงจริงเป็นจำนวน 2 ตอน แต่ละตอนมีลักษณะจบในตอน โดยออกอากาศในประเทศญี่ปุ่น ทาง สถานีโทรทัศน์ นิปปอนเทเลวิชัน เมื่อ พ.ศ. 2549 และ พ.ศ. 2550 ต่อมา ไทก้า ได้นำละครทั้งสองตอนมาฉายในประเทศไทยที่โรงภาพยนตร์เซ็นจูรี่ โดย คุโด้ ชินอิจิ แสดงโดย โอกุริ ชุน , โมริ รัน แสดงโดย คุโรคาว่า โทโมกะ , มิยาโนะ ชิโฮะ แสดงโดย คาชิอิ ยู , เอโดงาว่า โคนัน แสดงโดย ฟูจิซากิ นาโอะ, ไฮบาระ ไอ แสดงโดย ชิบาตะ เคียวกะ
ส่วนภาพยนตร์ตอนที่ 3 จัดทำขึ้นเนื่องในโอกาสเฉลิมฉลองครบรอบ 15 ปีของยอดนักสืบจิ๋วโคนัน เมื่อวันที่ 15 เมษายน พ.ศ. 2554 สถานีโทรทัศน์โยมิอุริ ประเทศญี่ปุ่นได้มีการออกอากาศยอดนักสืบจิ๋วโคนันฉบับคนแสดงภาคที่ 3 ในชื่อ 工藤新一への挑戦状 ～怪鳥伝説の謎～ โดยแปลอย่างไม่เป็นทางการว่า จดหมายท้าทายถึงคุโด้ ชินอิจิ ปริศนาเทวาวิหคในตำนาน โดยมีการนำเค้าโครงเรื่องมาจากยอดนักสืบจิ๋วโคนันฉบับนิยาย โดยมีการเปลี่ยนนักแสดงไปหลายตัวละครด้วยกันเช่น มิโซบาตะ จุนเปย์ แสดงเป็น คุโด้ ชินอิจิ, คุซึนะ ชิโอริ แสดงเป็น โมริ รัน
โอวีเอ.
"ดูบทความหลักที่: "
ตอนพิเศษ หรือ OVA (Original Video Animation) แบ่งเป็น 2 ประเภทใหญ่ ๆ ด้วยกัน คือ Shōnen Sunday's Original Video Animation และ Magic File/Bonus File
Shōnen Sunday's Original Video Animation.
เป็นตอนพิเศษที่สร้างขึ้นโดยโชเน็นซันเดย์ เริ่มตั้งแต่ พ.ศ. 2544 เป็นต้นมา มีการจัดทำออกมาปีละ 1 ตอน และจะแถมมาพร้อมกับหนังสือโชเน็นซันเดย์ โดยเนื้อเรื่องไม่มีส่วนเกี่ยวข้องกับเนื้อหาหลักของเรื่อง และยังไม่มีการแปลและวางจำหน่ายในประเทศไทย ในปัจจุบัน (พฤษภาคม 2555) มีทั้งหมด 12 ตอน
Magic File/Bonus File.
เป็นตอนพิเศษที่มีการวางจำหน่ายออกมา เริ่มตั้งแต่ 11 เมษายน พ.ศ. 2550 โดยในตอนแรกเป็นการนำตอนเก่าที่เคยออกอากาศแล้วมาจัดทำใหม่ แต่ต่อมาได้มีการทำพร้อมกับฉบับภาพยนตร์ และมีเนื้อหาต่อเนื่องกัน (ตั้งแต่ ภาค บทบรรเลงแห่งความตาย เป็นต้นมา) โดยตั้งแต่ตอนที่ 2 ได้มีการวางจำหน่ายพร้อมกับดีวีดีฉบับภาพยนตร์ด้วย ปี 2012 Magic File ก็ถูกเปลี่ยนชื่อกลายเป็น Bonus File ตั้งแต่ ปี 2013 Bonus File ก็ถูกนำมาออกอากาศทางทีวีแทน
ตอนพิเศษอื่น ๆ.
ปี 1999 มีการออกอากาศตอนพิเศษที่มีชื่อว่า โลกมหัศจรรย์ของ อาโอยาม่า โกโช ทั้งหมด 7 ตอน ตอนพิเศษนี้เป็นเรื่องราวของ คุโด้ ยูซากุ และ ยูกิโกะ ตอนหนุ่ม ๆ สาว ๆ และเรื่องราวของหนังที่ทั้ง 2 ไปดูกัน
นอกเหนือจากนั้นยังมีตอนพิเศษซึ่งเป็นเพียงตอนเดียว คือ Detective Conan Special: Secret of the Birth of Kaitō Kid (; โรมาจิ: "Meitantei Conan Supesharu 「Kaitō Kiddo Tanjou no Himitsu」") โดยเล่าถึงความเป็นมาของจอมโจรคิด แต่หลังจากนั้นหนึ่งปีก็มีการออกอากาศตอนพิเศษที่เกี่ยวกับเรื่องของจอมโจรคิดโดยเฉพาะเพิ่มขึ้นในชื่อ Magic Kaito ปัจจุบันนั้นออกอากาศมาแล้ว 12 ตอน ในปี 2014 มีประกาศว่าจะทำ Anime ซีรีส์ ที่เกี่ยวกับจอมโจรคิดโดยเฉพาะ โดย A-1 Pictures ที่จะออกอากาศ 04.10.2557
นอกจากนี้ยังมีตอนพิเศษ 15 นาที 3D IMAX มีทั้งสิ้น 2 ตอน ได้แก่ Detective Conan : Conan vs Kid - Shark & Jewel (; โรมาจิ: "Meitantei Conan - Conan vs Kid SHARK and JEWEL") และ Detective Conan : Conan vs Kid - The Raven Sniper (; โรมาจิ: "Meitantei Conan - Conan vs Kid Shikkoku no SNIPER") ซึ่งทั้ง 2 ตอนฉายที่โรง 3D IMAX ที่ประเทศญี่ปุ่น
ปี 2009 ได้มีการออกอากาศตอนพิเศษหรือทีวีสเปเชียลที่มีชื่อว่า ลูแปงที่ 3 ปะทะ ยอดนักสืบจิ๋วโคนัน (; โรมาจิ: "Lupin Sansei vs Meitantei Conan") เป็นผลงานอนิเมะข้ามฝั่งระหว่างการ์ตูนชุด "ลูแปงที่ 3" (ผลงานต้นฉบับโดย Monkey Punch) กับยอดนักสืบจิ๋วโคนัน ออกอากาศในประเทศญี่ปุ่น เมื่อวันที่ 27 มีนาคม พ.ศ. 2552 ได้รับการจัดให้อยู่ในอันดับพิเศษครั้งแรกในญี่ปุ่นทางรายการ เจแปนนีส-อนิเมะ ทีวีแรงกิง ช่วงวันที่ 23-29 มีนาคม มียอดจำหน่ายดีวีดีกว่า 7,000 ชุดในสัปดาห์แรก พร้อมทั้งแผ่นบลูเรย์จัดเป็นอนิเมะที่ขายดีที่สุดอันดับสาม ระหว่าง 27 กรกฎาคม ถึง 2 สิงหาคม ค.ศ. 2009 และยังคงอยู่ในอันดับท็อปทเวนตี้ ณ วันที่ 29 พฤศจิกายน
กลางปี 2011 นั้นมีตอนพิเศษ 2 ตอน (ตอนละ 7 นาที) ที่มีชื่อว่า Detective Conan vs. Wooo เป็น 2 ตอนที่โฆษณาทีวี Wooo
วันที่ 23.04.2557 ในที่สุดไฟล์ที่ไม่เคยถูกทำเป็นแอนิเมชั่นใน เล่ม 57 (เล่ม 57 ไฟล์ 8 (594) ผู้หลบหนี) ก็ถูกทำเป็นแอนิเมชั่นเนื้องจาก เดอะมูฟวี่ 18 เข้าโรง และออกอากาศเป็นตอนพิเศษที่ไม่ถูกนับเลขเป็น Anime ที่ออกอากาศทางทีวีวันที่ 03.01.2558 นอกจากนั้นยีงเพิ่มฉากของเล่นวันปีใหม่ของญี่ปุ่นเข้าไปด้วย
เนื่องจากครบรอบ 20 ปีหนังสือ ยอดนักสืบจิ๋วโคนัน นั้นเอง ก็เลยจะมี Anime ตอนพิเศษที่มีชื่อว่า คดีปริศนากับโคนันที่หายไป (; โรมาจิ: "Edogawa konan shissō jiken ~ shijō saiaku no futsukakan ~") ;  ที่จะออกอากาศวันที่ 26.12.2557
สิ้นปี 2559 มีการรีเมคตอนของภาคแรกเนื่องในโอกาสครบรอบ 20 ของการ์ตูนซึ่งมีชื่อตอนว่า (; โรมาจิ: "Episōdo wan chīsaku natta na tantei") โดยจะมีเนื้อใหม่ที่ไม่เคยมีมาก่อน เช่น ในช่วงของเหตุการณ์ที่เกิดขึ้นตอนนั้น ตัวละครที่ยังไม่เคยปรากฏตัวเขาทำอะไรกันบ้าง หรืออาจจะเพิ่มฉากจากมังงะที่ถูกตัดออกไปนั่นเอง